# data[].attributes.body
Etika boleh didefinisikan sebagai satu penyelidikan sistematik tentang kepercayaan dan pertimbangan tentang apa yang benar dan salah dari segi moral. Etika merupakan satu cabang penyelidikan yang cuba memberi penjelasan kepada persoalan tentang perkara-perkara yang moral dan tidak bermoral yang dilakukan oleh seseorang penyelidik semasa menjalankan penyelidikan.

# data[].attributes.body
Seseorang penyelidik haruslah bertanggunggjawab terhadap penyelidikan yang bakal dilaksanakan, terutama dalam isu etika terhadap subjek atau respondennya. Para penyelidik di kebanyakan negara barat misalnya mengambil berat dan memandang serius akan amalan etika dalam penyelidikan, sehinggakan terdapat badan-badan yang dilantik khusus untuk memantau isu berkaitan dengan etika atau amalan tidak bermoral semasa menjalankan penyelidikan .Sekiranya penyelidik gagal mematuhi kod-kod etika yang telah diperincikan badan tersebut, maka tindakan tegas akan diambil seperti menolak dapatan penyelidikan atau tindakan undang-undang.

# data[].attributes.body
Selain itu, penyelidik perlu mementingkan adab sopan santun dalam penyelidikan. Sebagai contoh, penyelidik menggunakan bahasa yang sopan dan bersesuaian ketika berkomunikasi dengan responden yang terlibat. Hal ini akan secara tidak langsung akan melancarkan proses penyelidikan yang dilakukan. Penggunaan bahasa yang sopan santun akan menimbulkan hubungan mesra antara penyelidik dengan responden.

# data[].attributes.body
Apabila seseorang itu menjalankan sesuatu penyelidikan, dia haruslah mematuhi segala etika dan adab semasa melakukan penyelidikan tersebut. Sebagai contohnya, penyelidik perlulah mengetahui tentang etika bersama responden. Hal ini demikian kerana responden merupakan salah satu elemen penting dalam kajian kualitatif. Pertama sekali, penyelidik perlu membina hubungan baik dengan responden untuk menghilangkan syak wasangka daripada responden. Responden yang pertama kali ditemui selalunya akan mengganggap penyelidik ini seperti orang asing. Oleh itu, jika penyelidik membina hubungan baik dengan responden maka akan menyebabkan proses pengumpulan data kualitatif akan berjalan dengan lancar.

# data[].attributes.body
Selain itu, penyelidik harus memastikan bahawa maklumat dan pendapat responden yang diperoleh semasa sesi temu bual perlu dihormati. Malah, aspek kerahsiaan amat dititikberatkan semasa menjalankan penyelidikan. Aspek kerahsiaan ini akan membantu melindungi maklumat peribadi mengenai responden. Setiap penyelidik yang melakukan penyelidikan mesti mempunyai etika ini. Sebagai contoh, maklumat peribadi responden tidak boleh didedahkan kepada umum dengan sewenang-wenangnya. Aspek kerahsiaan menekankan kepentingan etika dalam sesebuah penyelidikan. Sebelum melakukan penyelidikan, penyelidik perlu meminta keizinan responden terlebih dahulu. Jika responden enggan memberi kerjasama, penyelidik harus akur dengan keengganan tersebut.